recursal/SuperWikiNEXT-32B huggingface dataset:
**Lina Teoh Pick Lim** (dilahirkan pada 8 Julai 1976) ialah seorang pelakon, pengacara, model dan bekas ratu cantik Malaysia yang dinobatkan sebagai Miss Malaysia World 1998. Beliau mewakili Malaysia dalam pertandingan Miss World 1998 di Pulau Mahe, Seychelles di mana beliau dinobatkan sebagai pemenang tempat ketiga.

Kerjaya
-------

### Miss World 1998

Teoh menjadi Miss Malaysia World dan mewakili Malaysia dalam pertandingan Miss World di Seychelles. Teoh menghabiskan seminggu di Paris dan kemudian 3 minggu di Pulau Mahe, di mana pusingan akhir diadakan. Bersaing dengan 93 gadis lain dari seluruh dunia. Teoh akhirnya diletakkan sebagai tempat kedua di belakang pemenang utama Linor Abargil dari Israel dan wakil Perancis Véronique Caloc. Beliau diisytiharkan sebagai Miss World Asia dan Oceania 1998. Ia juga pencapaian tertinggi oleh seorang peserta Malaysia di pertandingan Miss World (sehingga 2018).

### Pemodelan

Maybeline, produk kulit Nivea, syampu Vidal Sassoon, Susu HL, Panadol, Coca-Cola dan Citibank.

Rujukan
-------

1. ↑  "Miss Israel wins Miss World pagent". *Moscow-Pullman Daily News*. 27 November 1998. m/s. 4A. Dicapai pada 4 May 2012.
2. ↑  "Blast from the Past". *www.missmalaysia-world.com.my*. Dicapai pada 2016-10-13.

Pautan luar
-----------

* www.linateoh.com

| Anugerah dan pencapaian |
| --- |
|
| Didahului oleh**India Diana Hayden** | **Miss World Asia & Oceania**1998 | Diikuti oleh:**India Yukta Mookhey** |
|
| Didahului oleh**Arianna Teoh Lai Poh** | **Miss Malaysia World**1998 | Diikuti oleh:**Jaclyn Lee Tze Wey** |
***Cinta Mat Semperit*** ialah sebuah drama televisyen telemovie istimewa Aidil Adha yang ditayangkan di TV3 mulai 15 Oktober 2013 (Selasa). Drama Cinta Mat Semperit ini diarahkan oleh Raja Ahmad Alauddin, hasil skrip nuklilan Azlina Pa’wan dan terbitan Primeworks Studios.

Pelakon
-------

* Aeril Zafrel sebagai Ariel
* Izara Aishah sebagai Ariani
* Fasha Sandha sebagai Kak Lola
* Roy Azman sebagai Chef Kamus
* Saharul Ridzwan sebagai Mahad
* Alif Hadi sebagai Taha

Ringkasan Drama
---------------

Drama bersiri Cinta Mat Semperit mengisahkan mengenai seorang pembuat kuih, Kak Lola yang handal membuat kuih semperit. Kelebihannya itu membuatkan dia dikenali sebagai pembuat kuih semperit terbaik di kampungnya. Namun, bakat Kak Lola itu dicemburui oleh Chef Kamus yang merupakan pesaingnya. Chef Kamus ingin mengetahui rahsia dan bahan-bahan yang digunakan oleh Kak Lola dalam membuat kuih semperit. Jadi, Chef Kamus meminta adik perempuannya, Ariani menjadi perisik untuknya bagi mendapatkan resipi kuih semperit Kak Lola. Chef Kamus mahu Ariani berkawan rapat dengan anak lelaki Kak Lola iaitu Ariel. Kebetulan pula ketika itu Ariel sememangnya menyimpan perasaan terhadap Ariani dalam diam, menyebabkan ianya mudah bagi Ariani untuk merapati Ariel.

Pada mulanya Ariani keberatan untuk memenuhi permintaan abangnya namun Chef Kamus berjanji sebuah motosikal kepada Ariani sekiranya Ariani berjaya mendapatkan resipi kuih semperit Kak Lola. Oleh kerana dia telah lama mengidamkan untuk mendapatkan motosikal, Ariani sanggup berkawan rapat dengan Ariel. Ariani mula menjalankan tugasnya dan meminta Ariel mendedahkan resipi kuih semperit Kak Lola kepadanya. Demi memenangi hati Ariani, Ariel sanggup belajar cara-cara untuk membuat kuih semperit dari Kak Lola. Pelbagai adegan lucu dan menarik yang terjadi sepanjang usaha kedua-dua pihak untuk mendapatkan resipi istimewa kuih semperit Kak Lola. Berjayakah Chef Kamus mendapatkan resipi kuih semperit Kak Lola? Bagaimana pula dengan kisah cinta Ariel dan Ariani?
**Sekolah Jenis Kebangsaan (T) Pulau Carey Barat** atau nama ringkasnya *SJK (T) Pulau Carey Barat*, merupakan sebuah Sekolah Jenis Kebangsaan yang terletak di Pulau Carey Barat, Pulau Carey, Selangor, Malaysia.

Pada 2009, Sekolah Jenis Kebangsaan (T) Pulau Carey Barat memiliki 55 pelajar lelaki dan 37 pelajar perempuan, menjadikan jumlah keseluruhan murid seramai 92 orang. Ia mempunyai seramai 11 orang guru.2009

Sejarah
-------

SJK(T) Pulau Carey Barat di bina pada tahun 1964, dengan kos RM 86,000. Pada masa itu, sekolah ini mempunyai 6 bilik darjah sahaja. Sekolah ini seluas 4 ekar (16,000 m2). Pada mulanya 69 murid menuntut pelajaran dengan seorang Guru Besar dan 2 orang Guru. 

Pada tahun 1965 bilangan murid meningkat sebanyak 150 orang murid. Pada tahun 1967 secara rasminya dibuka oleh YAB Tun Haji Abdul Razak bin Haji Hussien Onn dan Tan Sri Manikavasagam, masing-masing Perdana Menteri dan Menteri Buruh ketika itu. Pada tahun 1969 jumlah muridnya 263 orang bersama 11 orang guru. Pada tahun 1972 PIBG membina kantin berharga RM 5000.00. Pada tahun 1980, 360 orang murid menuntut pelajaran. Bilangan murid berkurang pada tahun 1999 iaitu 110 orang murid. pada tahun 2007 membina sebuah perpustakaan yang cantik. Pada tahun 2010, 70 murid sahaja belajar di sekolah ini.

### Senarai Bekas Guru Besar

| NAMA GURU BESAR | TAHUN BERHIDMAT |
| --- | --- |
| En.S.Ponniah AMN PJK | 1964 - 1980 |
| En.M.Arumugam PJK | 1980 - 1982 |
| En.A.Arumugam | 1982 - 1983 |
| En.M.Thangaraju | 1984 - 1997 |
| En.K.Muruan AMN,AMS | 1997 - 2000 |
| En.N.Anpalagan | 2000 - 2005 |
| En.K.Nedunchelian | 2006 |
| En.G.Selvarajoo | 2007 - MEI 2010 |
| En.K.Rajaseran | JUN 2010 - SEKARANG |

| VISI |
| --- |
| SJKA(T) PULAU CAREY BARAT AKAN 
MENJADI SEKOLAH CEMERLANG DI DAERAH 
KUALA LANGAT MENJELANG TAHUN 2011  |

| MISI |
| --- |
| UNTUK MEMBERIKAN PENDIDIKAN KEPADA 
SEMUA PELAJAR MELALUI SISTEM PENDIDIKAN 
BERKUALITI BAGI MELAHIRKAN GENERASI MUDA 
BERWIBAWA YANG BERWIBAWA YANG BERLANDASKAN 
FALSAFAH PENDIDIKAN KEBANGSAAN |

| FALSAFAH SEKOLAH |
| --- |
| MEWUJUDKAN BUDAYA CEMERLANG DEMI MEMENUHI
TUNTUTAN PENDIDIKAN BERKUALITI MENERUSI 
PENDEKATAN "ZERO DEFECT"  |

Pencapaian
----------

### Penglibatan Sekolah (SUKAN)

| PERKARA | BULAN | KELOLAHAN | PENCAPAIAN |
| --- | --- | --- | --- |
| Hoki | MAC | MSSD | 4 KALI JOHAN-L |
| Kabaddi | JUN | MSSD | JOHAN-L/P |
| Merentas Desa | JAN | MSSD | KESELERUHAN P-2 |
| Hoki | MAC | MSSS | 2 KALI JOHAN-P |
| Kabaddi | JUN | MSSS | JOHAN |

Alamat
------

Sekolah Jenis Kebangsaan (T) Pulau Carey Barat
42960 Pulau Carey Barat
Selangor, Malaysia
Telefon Bimbit En K.Rajaseran(Guru Besar) - +6 016 644 7273

Pautan luar
-----------

* 

--சிவபாலன் சுப்ரமணியம் 13:49, 1 Februari 2013 (UTC)
**Burung Tekukur Api** adalah spesies burung dalam famili Columbidae. Nama sainsnya ialah *Macropygia ruficeps*. Ia adalah burung coklat kemerahan, dan terdapat di Brunei, China, Indonesia, Laos, Malaysia, Myanmar, Thailand, dan Vietnam. Ia dinilai sebagai spesies yang paling kurang bimbang terhadap Kesatuan Antarabangsa bagi Pemuliharaan Senarai Merah Alam Spesies Terancam.

Ciri-ciri
---------

Burung Terkukur Api adalah merpati coklat kemerahan, berukuran panjang 27 hingga 30 cm (11 hingga 12 in), dan berat 74 hingga 88 g (2.6 hingga 3.1 oz).  Ia mempunyai jambul chokelat kemerahan. Ia mempunyai iris yang berwarna putih kelabu. Paruhnya adalah coklat, dan mempunyai hujung hitam. Kaki berwarna merah karang. Ekornya panjang, dan ia membezakan Terkukur Api ini berbanding simpatrik lain (spesies yang ada di kawasan geografi yang sama dan dengan itu sering bertembung sesama sendiri).

Makanan
-------

Pembiakan
---------

Burung Tekukur Api membiak dengan bertelur. Telur Burung Tekukur Api bercangkerang keras.

Habitat
-------

Burung Terkukur Api terdapat di hutan bukit malarhijau dan pinggir hutan, di utara julatnya. Diselatan, ia terdapat dalam hutan kering dan di kawasan bersebelahan hutan pertumbuhan kedua. Ia juga terdapat dalam kawasan ladang. Ia biasanya dijumpai di habitat submontane pada ketinggian 300 hingga 2,000 m (980 hingga 6,560 kaki) di atas paras laut. Ia juga telah direkodkan di ketinggian sekurang-kurangnya 3,000 meter (9,800 kaki) dari paras laut di Gunung Kinabulu, dan kadang-kadang di paras laut.

Rujukan
-------

 1. ↑  (Melayu) Senarai burung di Kuala Gula – format DOC Diarkibkan 2010-03-08 di Wayback Machine
2. ↑
3. ↑  Baptista, L.F.; Trail, P.W.; Horblit, H.M.; Boesman, P. (2017). del Hoyo, Josep; Elliott, Andrew; Sargatal, Jordi; Christie, David A; de Juana, Eduardo (penyunting). "Little Cuckoo-dove (*Macropygia ruficeps*)". *Handbook of the Birds of the World Alive*. Lynx Edicions. Dicapai pada 2017-09-21. Unknown parameter `|subscription=` ignored (bantuan); Cite has empty unknown parameter: `|dead-url=` (bantuan)
4. ↑  MacKinnon, John Ramsay; MacKinnon, John; Phillipps, Karen; He, Fen-qi (2000). *A Field Guide to the Birds of China* (dalam bahasa Inggeris). Oxford University Press Oxford. m/s. 133. ISBN 9780198549406.
5. 1 2  Gibbs, David (2010). *Pigeons and Doves: A Guide to the Pigeons and Doves of the World* (dalam bahasa Inggeris). Bloomsbury Publishing. m/s. 274–275. ISBN 9781408135556.

Pautan luar
-----------

* Carian Google.

|  |  |
| --- | --- |
| Senarai burung | Burung merpati |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |
**Hantu bungkus ajib** atau juga dikenali sebagai hantu punjut atau hantu pocong merujuk kepada sejenis makhluk yang berbentuk seperti mayat yang dibungkus dengan kain kafan. 

Hantu bungkus sering dikatakan mengusik orang yang lemah semangat, dan akan bergerak dengan meloncat seperti hantu Cina, atau bergolek. Ia dikatakan mampu bergerak sepantas kereta, bergerak seiring dengan kereta yang dipandu oleh mangsa usikan mereka.

Status
------

Hantu bungkus ada yang dipelihara bertujuan untuk menjaga kawasan atau rumah, dan suka bersembunyi di sebalik pepohon. Kemunculan hantu pocong adalah disebabkan ilmu hitam dan ritual seruan. 

Lihat juga Hantu dalam masyarakat Melayu.

Jelmaan
-------

Jelmaan hantu bungkus adalah seperti asap yang berbentuk manusia yang dibungkus kain kafan putih. Walaupun ia dikatakan boleh melompat, namun lompatannya adalah seperti pergerakkan asap yang pantas. Bukanlah seperti objek fizikal yang sebenar.

Kelebihan
---------

Pocong dikatan mampu untuk bergerak dengan pantas dan digunakan untuk menjaga rumah

Mereka yang berani menangkap hantu bungkus dikatakan mampu mendapat kekayaan yang banyak. Ini kerana dikatakan, dalam bungkusan tersebut terdapat wang yang banyak. Namun ia hanyalah dongengan orang sebagai bahan tertawa. Kerana hantu pocong sebenar tidak berupa fizikal namun berbentuk samar samar asap. Hantu pocong juga dikatakan sering mengetuk pintu atau dinding rumah menggunakan kepala mereka.

Kelemahan
---------

Pengamal ilmu sihir atau ilmu sesat ini adalah satu perbuatan syirik dalam agama Islam.
Boleh membawa sial kepada hantu ini, apabila batu nisan diletak dihadapan rumah.

Penelitian secara ilmiah
------------------------

  


| * l
* b
* s
Hantu dalam masyarakat Melayu |
| --- |
| 
Pontianak ·
Polong ·
Toyol ·
Pelesit ·
Hantu Air/ Hantu Laut ·
Hantu Raya ·
Hantu Bungkus/ Pocong/ Hantu Punjut ·
Langsuir ·
Bota ·
Bajang  ·
Hantu Jepun ·
Hantu Bukit ·
Hantu Kubur ·
Pari-pari ·
Jerangkung ·
Hantu Galah ·
Jin Tanah ·
Hantu Keramat ·
Hantu Kum-Kum ·
Orang bunian ·
Orang minyak ·
Puaka ·
Penanggalan/ Hantu Tenggelong ·
Hantu Bidai ·
Hantu Tetek/ Hantu Kopek ·
Harimau Jadian ·
Jembalang Tanah ·
 |
Bagi dasar Wikipedia tentang menyunting dari proksi terbuka, sila lihat Wikipedia:Proksi terbuka. Untuk kegunaan lain, lihat Proksi.

Dua komputer yang bersambung melalui pelayan proksi. Komputer pertama berkata kepada pelayan proksi: "tanya komputer kedua jam berapa sekarang".Komunikasi antata dua komputer (ditunjuk kelabu) bersambung melalui komputer ketiga (ditunjuk merah) yang bertindak sebagai pelayan proksi. Bob tidak tahu kepada siapa maklumat itu pergi, yang merupakan sebab proksi boleh digunakan untuk melindungi privasi.
Dalam perangkaian komputer, **pelayan proksi** ialah aplikasi pelayan atau perkakas yang bertindak sebagai perantara untuk permohonan daripada pelanggan yang menjangkau sumber dari pelayan yang membekalkan sumber ini. Pelayan proksi oleh itu berfungsi bagi pihak pelanggan apabila memohon perkhidmatan, berpotensi menopengkan asal sebenar permohonan kepada pelayan sumber.

Daripada berhubung langsung dengan pelayan yang boleh memenuhi sumber yang dipohon, seperti fail atau laman sesawang sebagai contoh, pelanggan meneruskan permohonan kepada pelayan pelanggan, yang menilaikan permohonan dan menjalankan urus niaga rangkaian yang diperlukan. Hal ini berkhidmat sebagai kaedah memudahkan atau mengawal kerumitan permohonan, atau membekalkan manfaat tambahan seperti pengimbangan muatan, privasi, atau keselamatan. Proksi direka menambah struktur dan pengkapsulan kepada sistem teragih.

Lihat juga
----------

* Rangkaian gelap
* Proksi SMTP
* Pemecut sesawang yang membincangkan pemecutan HTTP berasaskan hos
* Cache sesawang
* Tembok api aplikasi
* Portal tawanan
* Pusat Penyebaran Maklumat Hasil Tambah Semak Teragih
* Privasi Internet
* Senarai proksi
* SOCKS protokol penyusuran tembok api alternatif disokong oleh banyak aplikasi

Rujukan
-------

1. ↑  World-Wide Web Proxies, Ari Luotonen, April 1994
2. ↑  "A Survey of Techniques for Improving Efficiency of Mobile Web Browsing", Concurrency and Computation: Practice and Experience, 2018
3. ↑  , Marc Shapiro. Structure and Encapsulation in Distributed Systems: the Proxy Principle. Int. Conf. on Distr. Comp. Sys. (ICDCS), 1986, Cambridge, MA, USA, United States. pp.198--204, 1986, Int. Conf. on Distr. Comp. Sys. (ICDCS).

Pautan luar
-----------

* Proxy software and scripts di Curlie
* Free web-based proxy services di Curlie
* Free http proxy servers di Curlie
**Burung Sewah Tanah** (bahasa Inggeris: *Sunda Ground-Cuckoo*) ialah salah satu daripada haiwan di Malaysia. Nama sainsnya *Carpococcyx radiceus*. 

Malaysia merupakan salah satu daripada 12 negara yang telah diiktiraf sebagai *kepelbagaian raya* "mega diversity" dari segi bilangan dan kepelbagaian flora dan fauna dengan 15,000 spesies pokok berbunga yang diketahui, 286 spesies mamalia, lebih 1,500 vertebrat darat, lebih 150,000 spesies invertebrat, lebih 1000 spesies rama-rama dan 12,000 spesies kupu-kupu, dan lebih 4,000 spesies ikan laut.

Taburan
-------

Burung Sewah Tanah boleh didapati di Semenanjung Malaysia.

Ciri-ciri
---------

Burung Sewah Tanah adalah haiwan yang tergolong dalam golongan benda hidup, alam haiwan, bertulang belakang (vertebrat), kelas Burung. Dalam aturan : , tergolong dalam keluarga : .Burung Sewah Tanah adalah haiwan berdarah panas, mempunyai sayap dan tubuh yang diselubungi bulu pelepah. Burung mempunyai paruh tanpa gigi.

Jantung Burung Sewah Tanah terdiri daripada 4 kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

Pembiakan
---------

Sebagai burung, Burung Sewah Tanah membiak dengan cara bertelur. Telur yang dihasilkan mempunyai cangkerang keras di dalam sarang yang dibinanya.

Pengekalan
----------

Burung Sewah Tanah merupakan haiwan yang dilindungi di Malaysia dan memerlukan lesen pemburuan untuk memburunya.

Rujukan
-------

 1. ↑  ENAKMEN-ENAKMEN YANG BERKAITAN DENGAN PEMULIHARAAN DI SABAH, 1) Enakmen Pemeliharaan Hidupan Liar 1997[*pautan mati kekal*]

Pautan luar
-----------

* 

|  |  |
| --- | --- |
| Senarai burung | Burung merpati |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |
**Mohamad Asyiff Suhaimi** (lahir 18 Julai 2002) ialah seorang pelakon dan selebriti YouTube Malaysia. Beliau dikenali menerusi kerjasamanya bersama sepupunya, Syahmi Sazli.

Kerjaya
-------

Asif mula menempa populariti luar biasa sebagai pelakon dalam slot *Drama Spontan* yang dihasilkan oleh sepupunya, Syahmi Sazli menerusi YouTube.

Pembabitan Asif dalam video pendek itu telah mengubah perwatakannya yang asalnya seorang yang pemalu, gemar menyendiri dan tidak suka ke hadapan. Asif juga pada awalnya penakut dan gemar menyorok di belakang pintu apabila didekati seseorang. Namun, remaja istimewa itu suka bergaul dengan lelaki yang lebih berusia daripadanya.

Bekerja di bawah arahan Abdul Razak Mohaideen, beliau bersama Syahmi dan Yoe Parey membintangi filem *Syif Malam Raya* (2020) yang menandakan penampilan sulung mereka di layar lebar. Ini kemudian diikuti oleh filem *Mael Totey The Movie* yang mendapat sambutan baik.

Kehidupan peribadi
------------------

Asif menghidapi autisme separa dan merupakan anak sulung yang mempunyai seorang adik lelaki bernama Asyraff, hasil daripada perkahwinan keempat bapanya. Beliau mempunyai tujuh adik-beradik yang berlainan ibu.

Kesempitan hidup memaksa Asif dan adiknya untuk menamatkan persekolahan lebih awal (berhenti sekolah). Kehidupan mereka sekeluarga pula hanya bergantung pada gaji harian ibunya yang juga merupakan sumber pendapatan utama mereka.

Filemografi
-----------

### Drama pendek

| Tahun | Tajuk | Peranan |
| --- | --- | --- |
| 2017 | *Baso Jate Pilih Rupo* |  |
| 2019 | *Drama Spontan* |  |
| 2020 | *Mael Totey* | Asif |
|

### Filem

| Tahun | Tajuk | Peranan | Catatan |
| --- | --- | --- | --- |
| 2020 | *Syif Malam Raya* | Asif | Filem pertama lakonan |
| *Mael Totey The Movie* |  |
| 2022 | *35MM* |  |
| 2023 | *Satu Hari Sebelum Raya* |  |

Anugerah dan pencalonan
-----------------------

| Tahun | Anugerah | Kategori | Penerima/Karya tercalon | Keputusan | Ruj. |
| --- | --- | --- | --- | --- | --- |
| 2021 | Anugerah Bintang Popular Berita Harian ke-34 | Artis Komedi Popular | Asif | Menang |  |

Rujukan
-------

1. 1 2 3 4 5  Azlina Mazli (4 September 2019). ""Tak gurau Mi" trademark popular Asif, ketahui 15 trivia menarik remaja autisme penghibur hati rakyat Malaysia". mStar Online. Dicapai pada 16 November 2021.
2. ↑  Ridzuan Abdul Rahman (21 Jun 2022). "Yoe Parey dan Asif Suhaimi mahu berlakon dengan Syahmi Sazli saja". Harian Metro. Dicapai pada 27 November 2022.
3. ↑  "Bintang YouTube Asif, Yoe Parey dan Syahmi Sazli tunjuk bakat lakonan dalam Syif Malam Raya". mStar Online. 19 Mei 2020. Dicapai pada 7 Jun 2020.
4. ↑  Budiey (16 Oktober 2020). "Mael Totey The Movie, Syahmi Sazli sedia dikritik, lakonan Asif, Yoe dinantikan peminat". Sensasi Selebriti. Dicapai pada 21 November 2020.
5. ↑  Zaidi Mohamad (13 November 2021). "Asif buat kejutan besar". Berita Harian. Dicapai pada 16 November 2021.

Pautan luar
-----------

* Asif Suhaimi di Pangkalan Data Filem Internet (IMDb)
* Asif Suhaimi di Instagram
Sejarah
-------

Sekolah Menengah Kebangsaan Seri Selayang (BEA7612) merupakan Sekolah Menengah Harian Kementerian Pendidikan Malaysia telah ditubuhkan pada 1 Disember 1994 dengan nama 'Sekolah Menengah Kebangsaan Taman Selayang 2'. Pada peringkat awal penubuhannya, sekolah ini telah menumpang di SMK Taman Selayang 1 sebelum berpindah ke bangunan sekarang pada 15 April 1995. Lokasi SMK Seri Selayang dikategorikan sebagai Sekolah Bandar dan terletak di Jalan Sungai Tua, Taman Sri Selayang, 68100 Batu Caves, Selangor Darul Ehsan.
Pada 9 April 2000, nama sekolah ini telah ditukarkan kepada Sekolah Menengah Kebangsaan Seri Selayang dan telah dirasmikan oleh Menteri Besar Selangor, Dato' Seri Abu Hassan bin Omar. SMK Seri Selayang telah sehingga kini telah diterajui oleh 10 orang pengetua yang pastinya memainkan peranan membina dan membentuk sekolah ini ke arah sekolah cemerlang. Antara Pengetua SMK Seri Selayang yang telah berkhidmat dan menabur bakti ialah:

1. Tuan Haji Shamsuddin bin Mohd Nor. ( 1995-1998 )
2. Puan Sakiah Bintu Saad (1998-2000)
3. Encik Abdul Karim Bin Ihwan ( 2000-2006 )
4. Puan Hajah Azizul Binti Abdullah (2006-2009 )
5. Puan Hajah Wan Saberina Binti Wan Musa ( 2009-2010 )
6. Encik Samsuki Bin Sudin (2010-2014)
7. Puan Jamaliah Binti Mohd Buang (2014-2016)
8. Encik Abdul Rashid Bin Sarti (2016-2019)
9. Encik Ilias Bin Hamat (2019-2020)
10. Puan Madznah Binti Bachok (2020-2022)

SMK Seri Selayang menjadi sekolah yang istimewa kerana bukan sahaja menyediakan sistem pembelajaran bagi murid yang normal dalam Aliran Perdana (Peralihan-Tingkatan 5) tetapi bagi murid yang istimewa (OKU) turut menerima Program Pendidikan Khas Integrasi (PPKI) yang mula dibuka pada tahun 1999. Sehingga kini bilangan kelas PPKI mempunyai 13 kelas dengan bilangan murid seramai 96 orang dengan kemudahan asas yang lengkap serta dapat memberi kemahiran kepada murid PPKI dalam bidang Inklusif, Pertanian, Kemahiran Membuat Roti dan Kemahiran Pastri. SMK Seri Selayang juga memberi peluang kepada murid aliran perdana yang berminat dalam bidang vokasional mengikuti bProgram Vokasional Menengah Atas (PVMA) Rekaan Jahitan Pakaian. Enrolmen Murid menunjukkan peningkatan berbanding pada awal penubuhan dengan 800 murid dan guru seramai 65 orang. Pada tahun 2021 bilangan murid telah meningkat kepada 1444 orang dan guru seramai 102 orang.

Pencapaian
----------

2008 - Anugerah kecemerlang pelajaran pengurusan pendidikan Khas

2010 - Lonjakan saujana PMR 2010 Peningkatan 11.8%

2010 - Anugerah lnovasi pejabat pelajaran Gombak kategori pengurusan Pusat Akses

2010 - Lonjakan saujana SPM 2010 peningkatan 10.85%

Alamat
------

Sekolah Menengah Kebangsaan Seri Selayang
Jalan Sungai Tua
68100 Selangor, Malaysia
Telefon = 0361853448
Fax = 0361874508

Pautan luar
-----------

*
Dalam penerbitan akademik, **pengarang utama** atau **pengarang pertama** ialah nama pengarang yang disusun pada penerbitan seperti rencana penyelidikan atau laporan audit.

Kepiawaian kepengarangan akademik berbeza-beza merentasi pelbagai disiplin. Dalam kebanyakan cabang disiplin akademik, termasuk sains semula jadi, sains komputer dan kejuruteraan elektrik, pengarang utama rencana penyelidikan lazimnya merupakan orang yang menjalankan penyelidikan, serta menulis dan menyunting kertas tersebut. Senarai nama pengarang bersama berikutan mencerminkan tahap pengurangan sumbangan terhadap kerja yang dilaporkan dalam manuskrip. Kadangkala, jurnal memerlukan kenyataan yang memperincikan setiap sumbangan pengarang untuk disertakan dalam setiap penerbitan. Walau bagaimanapun, dalam disiplin lain (seperti matematik), pengarang biasanya disenaraikan mengikut abjad dan bukannya dengan sumbangan.

Perkadaran kertas kerja berbilang pengarang telah meningkat dalam beberapa dekad kebelakangan ini, mencerminkan projek penyelidikan berbilang penyiasat yang semakin kompleks, serta budaya penilaian prestasi akademik "terbit atau binasa".

Lihat juga
----------

* Kepengarangan akademik

Rujukan
-------

1. ↑  "Editorial: What did you do? *Nature Physics* now requires a statement of authors' contributions to a paper", *Nature Physics*, **5**: 369, 2009, doi:10.1038/nphys1305.
2. ↑  *2004 Statement on The Culture of Research and Scholarship in Mathematics: Joint Research and Its Publication* (PDF), American Mathematical Society, 2004.
3. ↑  Andrew Appel (January 1992). "Is POPL Mathematics or Science?" (PDF).
4. ↑  Weltzin, J. F.; Belote, R. T.; Thomas, L. M.; Keller, J. K.; Engel, C. E. (2006), "Authorship in ecology: attribution, accountability, and responsibility", *Frontiers in Ecology and the Environment*, **4** (8): 435–441, doi:10.1890/1540-9295(2006)4[435:AIEAAA]2.0.CO;2, JSTOR 3868870
**OKLETSGO** (digayakan dengan huruf besar, daripada bahasa Inggeris, *"OK, let's go"*) ialah sebuah saluran siniar berbahasa Melayu yang berpangkalan di Singapura. Saluran ini terkenal sebagai saluran siniar di tangga nombor satu dalam carta siniar tempatan Spotify di Singapura selama hampir dua tahun sejak ditubuhkan pada Februari 2019. Mereka memperkenalkan diri mereka dengan gaya perbualan tanpa batas dan menegakkan kebebasan untuk menerbit kandungan tersendiri. Ia disampaikan oleh personaliti trio yang merupakan bekas penyampai radio Ria 89.7FM yang mempunyai pengalaman sekurang-kurangnya 5 tahun atau lebih dalam industri media Melayu Singapura, iaitu Dzar Ismail, Dyn Norahim dan Raja Razie.

Mereka telah mengundang pelbagai tetamu untuk membincang secara terbuka tentang pelbagai isu hangat, dari subjek pantang larang yang jarang diperbualkan hingga ke isu masyarakat. Rancangan mereka dilabel sebagai kandungan tak tersirat atau eksplisit. Walaupun dikecam dan dikritik oleh sesetengah pihak; pencapaian mereka sebagai podcast nombor satu di Singapura adalah wakil kepada audio siar Melayu yang berjaya.

Tengkarah
---------

### Palitan tuduhan misoginistik

Saluran siniar ini pernah terpalit dengan kontroversi di mana ramai pendengar mendakwa penyampai siniar ini sering kali mengeluarkan kata-kata yang menghina dan memperlekehkan perempuan, pada Jun 2020. Isu tersebut menarik perhatian segenap lapisan masyarakat sehingga Presiden Singapura, Halimah Yacob; Mufti Negara, Naziruddin Mohd Nasir dan Persatuan Pemudi Islam Singapura (PPIS) tampil untuk bersuara soal isu ini.

Rujukan
-------

1. ↑  "Podcast 5 ibu Muslim moden S'pura ini pecah rekod dan kini No 1 di Spotify". *Berita Mediacorp*. 23 Apr 2021. Dicapai pada 10 April 2023.
2. ↑  "Fast & furious backlash against OkLetsGo podcast in S'pore, explained". *Mothership.sg*. 16 Jun 2020. Dicapai pada 10 April 2023.
3. 1 2  "Saga OKLETSGO: Dari Permulaan Hingga Sekarang". *TehTarik.sg*. 15 Jun 2020. Dicapai pada 10 April 2023.
4. ↑  "OKLETSGO podcast should apologise for misogynistic remarks about women: President Halimah Yacob". *Channel News Asia*. 15 Jun 2020. Dicapai pada 10 April 2023.
5. ↑  "Presiden Halimah, Mufti Negara gesa sikap merendahkan wanita dihapuskan dalam masyarakat". *Berita Mediacorp*. 15 Jun 2020. Dicapai pada 10 April 2023.
6. ↑  "PPIS tegur OKLETSGO: Perbincangan kritikal boleh dilakukan "secara bertanggungjawab dan penuh hormat"". *Berita Mediacorp*. 14 Jun 2020. Dicapai pada 10 April 2023.

Pautan luar
-----------

* Saluran Spotify OKLETSGO
* OKLETSGO di Instagram
**Sungai Perak** sepanjang 400 km mengalir dari Hulu Perak hingga ke Beting Beras Basah di Bagan Datoh ke Selat Melaka. Sungai Perak merupakan sungai ke-2 terpanjang di Semenanjung Malaysia selepas Sungai Pahang.

Sungai Perak mempunyai banyak sungai cawangan. Antaranya ialah Sungai Bidor dan Sungai Kinta. Sungai Kinta dan Sungai Bidor menjadi tempat perlombongan bijih timah sekitar tahun 1850-1980. Selepas itu pengeluaran bijih timah menurun secara mendadak kerana negara-negara lain turut mengeluarkan bijih timah dan menyebabkan harga bijih timah merudum di pasaran dunia.

Sungai Perak adalah antara sungai yang terpanjang di antara negeri-negeri yang sekelilinginya. Ia memainkan peranan yang penting dalam sendi sejarah negeri Perak. Adalah dipercayai bahawa nama Perak didapati daripada kilat-berkilauan yang terdapat di sungai ini. Sepanjang lembah sungai ini, ia telah membiayai berjuta-juta penduduk tanah Melayu sejak beratus-ratus tahun yang lalu.

Sultan Perak yang pertama pernah juga dari Sumatera melalui Beting Beras Basah, sebuah pekan di hilir Sungai Perak ini.

Sejarah
-------

Kawasan Sungai Perak awalnya menjadi tumpuan petempatan manusia prasejarah, terutamanya di kawasan Hulu Perak. Petempatan prasejarah diduga telah wujud sejak zaman Paleolitik, dengan mereka memiliki kebolehan mencipta alat batu daripada batu kelikir di kawasan sungai.

Ekosistem
---------

Laporan kajian mengesahkan kewujudan sekurang-kurangnya 107 ekor spesies ikan daripada 33 buah keluarga, dengan keluarga ikan kap (Cyprinidae) merupakan spesies utama.

Pembangunan
-----------

Terdapat beberapa empangan hidroelektrik di Sungai Perak:

* Empangan Bersia
* Empangan Kenering
* Empangan Temenggor

Pencemaran
----------

Sungai Perak ditemui memiliki pencemaran daripada segi kehadiran unsur logam-logam, termasuk kadmium (logam berat) daripada kegiatan perindustrian dan pertanian di sepanjang sungai.

Rujukan
-------

1. ↑  Saidin, Mokhtar; Abdullah, Jeffrey (2007). "Sungai Perak Kuno: Sumbangannya kepada Zaman Paleolitik Malaysia" (PDF). *Jurnal Arkeologi Malaysia*. **20**: 14–21.
2. ↑  "Fish checklist of Perak River, Malaysia". *Check List* (dalam bahasa Inggeris). **8**. 2012 – melalui Biotaxa.
3. ↑  "Geostatistical Distribution and Contamination Status of Heavy Metals in the Sediment of Perak River, Malaysia". *Hydrologi* (dalam bahasa Inggeris). **6**: 30. 2019.

Pautan luar
-----------

* Media berkenaan Sungai Perak di Wikimedia Commons
**Noggin** ialah jenama hiburan pendidikan yang dilancarkan pada 2 Februari 1999. Ia diasaskan bersama oleh MTV Networks (pemilik Nickelodeon) dan Sesame Workshop. Ia bermula sebagai saluran televisyen kabel dan laman web, kedua-duanya berpusat pada konsep imaginasi, kreativiti dan pendidikan. Sejak 2015, Noggin telah menjadi perkhidmatan penstriman.

Dalam tiga tahun pertama Noggin, ia disasarkan terutamanya kepada pra-remaja dan remaja. Salah satu matlamat Noggin ialah untuk menyangkal idea "bahawa pengaturcaraan pendidikan tidak cukup menghiburkan untuk menarik remaja pra-remaja dan dewasa muda." Ia menyiarkan rancangan prasekolah pada waktu pagi dan menumpukan baki jadualnya kepada rancangan tween dan remaja. Pada April 2002, Noggin melanjutkan blok prasekolahnya untuk bertahan selama 12 jam, disiarkan dari 6 pagi hingga 6 petang setiap hari, dan blok remaja bermula dari 6 petang hingga 6 pagi   Blok remaja itu diberi nama baharu, "The N," untuk membezakan dirinya daripada blok prasekolah. Rancangan yang membentuk barisan Noggin yang lebih tua yang condong disiarkan secara eksklusif semasa The N dari 2002 ke atas.

1. ↑  "The-N.com Terms & Conditions". *Noggin LLC*. Diarkibkan daripada yang asal pada June 9, 2002. This Site at THE-N.COM is fully controlled and operated by Noggin LLC, a joint venture of MTV Networks, a division of Viacom International, Inc. and Sesame Workshop.
2. ↑  Moss, Linda (May 4, 1998). "Noggin Leads MTV Nets Digital Charge". *Multichannel News*.
3. ↑  Barker, Kate. "Noggin spawns original educon for older kids". *Kidscreen*. Brunico Communications. Diarkibkan daripada yang asal pada December 8, 2014.
4. ↑  Umstead, R. Thomas (June 11, 2001). "Noggin Adds Interactive Series". *Multichannel News*. Diarkibkan daripada yang asal pada December 8, 2014.
5. ↑  "Noggin growing into tween TV". Playthings. March 21, 2002. Diarkibkan daripada yang asal pada February 2, 2017.
6. ↑  "Noggin Extends Preschool Block and Launches New Programming Block for Tweens as Part of Network Repositioning". *Lawrence.com*. March 21, 2002. Diarkibkan daripada yang asal pada February 2, 2017.
***Memoir Karmila*** merupakan sebuah siri drama televisyen Malaysia 2020 arahan Umar Bahri di bintangi oleh Aedy Ashraf, Atikah Suhaime dan Ikmal Amry.
Siri ini memulakan tayangan perdana di Slot Widuri TV1 bermula 28 Mei 2020 hingga 19 Jun 2020 menggantikan *Korban Kasih*. .

Sinopsis
--------

Kisah seorang isteri terperangkap dengan dendam seorang suami yang begitu membencinya tanpa sedar. Karmila nyaris dijual suami sendiri pada sindiket pelacuran di Thailand pada malam berbulan madu mereka.

Kisah bermula apabila Mila dengan kekasih lamanya, Isham secara tidak sengaja. Hubungan mereka kembali rapat apatahlagi Isham secara suka rela membantu Dato’ Rahim menyelesaikan masalah kewangan syarikat mereka. Kejujuran dan karisma Isham yang sudah berjaya dalam bidang perniagaan ini membuatkan Mila berpaling daripada cinta hatinya Naim. Dia mula membandingkan Isham yang sudah berjaya dengan kekasihnya Naim yang masih menganggur. Ditakdirkan Mila dan Isham disatukan dalam majlis perkahwinan yang meriah.

Isham membawa Mila pergi berbulan madu ke Thailand. Disinilah titik hitam dalam hidup Mila bermula. Isham sebenarnya terlibat dalam sindiket pemerdagangan wanita dan bersekongkol dengan rakannya, Tengku. Isham mahu menjual Mila kepada sindiket di Thailand demi membalas dendam lamanya terhadap wanita itu yang pernah meninggalkannya demi lelaki lain. Mujur Karmila dapat melepaskan dirinya dan pulang ke Malaysia. Dia kemudiannya dibantu Kak Kathy dan Awe yang simpati terhadapnya. Isham yang tidak puas hati terus memburu Karmila dengan konco-konconya.

Ketika berada di Terengganu, Mila dipertemukan dengan Aisyah dan ayahnya yang menguruskan madrasah pelajar tahfiz. Di situ terdetik dalam hati Mila untuk berubah. Adakah Isham berjaya temukan Karmila untuk dijual semula atau Karmila berjaya selamatkan diri? Apakah yang akan terjadi dalam kisah tragis ini?

Pelakon
-------

### Pelakon Utama

* Atikah Suhaime sebagai Karmila .
* Aedy Ashraf sebagai Isham
* Ikmal Amry sebagai Naim

### Pelakon Pembantu

* Fahad Iman sebagai Tengku
* Zaefrul Nordin sebagai Dato' Rahim
* Fazlina Ahmad Daud sebagai Datin' Ramlah
* Zarynn Min sebagai Anita
* Fauzi Nawawi sebagai Imam Muhardi
* Nadia Aqilah sebagai Aisyah
* Laila Nasir sebagai Kak Khaty
* Rafe Sumantri sebagai Ustaz Ahmad
* Dato Ts Jeffry sebagai Chaiwat
* Nik Rifaie Sebagai Awe

Rujukan
-------

1. ↑  Drama Memoir karmila My Infotaip. (27 Mei 2020). Dicapai Pada 25 Mei 2020
2. ↑   Budiey (21 Mei 2020)
Watak Berat Atikah Suhaime Dalam Drama Memoir Kamila Sensasi Selebriti. Dicapai Pada 22 Mei 2020.
**Sada Sumut FC** (atau singkatan dari **Sada Sumatra Utara Football Club**; sebelumnya bernama **Karo United FC**) adalah sebuah kelab bola sepak Indonesia yang bermarkas di Stadion Samura, Kabanjahe, Kabupaten Karo, Sumatera Utara. Gelaran atau Julukan Sada Sumut FC adalah *Kambing Andalas* (The Andalas Serow) dan *Simbisa Warriors*. Tim ini berkompetisi di Liga 3 Zona Sumatra Utara.

Prestasi
--------

* **Liga 3 Sumatra Utara**
	+ **Juara (1):** **2019**
	+ Runner-up (1): 2021

Maskot
------

**Beidar** ialah nama maskot Sada Sumut FC yang merupakan maskot berwujud binatang Kambing gunung hutan Sumatera **(Kambing Andalas)** mengenakan baju jersey Sada Sumut FC. Habitat Kambing Andalas ini berasal dari hutan gunung Sinabung, Kini Kambing Andalas menjadi hewan langka yang keseharian hidup di tebing-tebing terjal di seputaran Gunung Sinabung dan wilayah-wilayah dataran tinggi Karo lainnya.

Gelaran
-------

**Laskar Simbisa** adalah julukan Sada Sumut FC. Selain julukan Kambing Andalas (Andalas Serow). Laskar Simbisa artinya adalah pasukan ksatria, pemberani dan terhormat.

**Kambing Andalas** adalah julukan Sada Sumut FC, Kambing Andalas (Capricornis sumatraensis) atau disebut juga Kambing Gunung Hutan Sumatera yang berasal dari hutan Gunung Sinabung merupakan ikon Sada Sumut FC. Kambing Andalas (Kambing Gunung Hutan Sumatera) merupakan hewan yang kuat, mampu berlari kencang, gesit, serta mampu meloncat tinggi melampaui hewan-hewan lainnya.

Referensi
---------

1. ↑  "Melaju Ke Liga 3 Nasional, Karo United Rekrut Penggawa Baru". *Tribunnews* (dalam bahasa Indonesia). Dicapai pada 14/02/2022. Check date values in: `|access-date=` (bantuan)
2. ↑  "Karo United Juara Liga 3 Zona Sumut, Melebihi Ekpektasi Manajemen". *Tribun Medan* (dalam bahasa Indonesia). Dicapai pada 02/10/2019. Check date values in: `|access-date=` (bantuan)
3. ↑  "Peringkat Tiga Liga 3 Sumut, Karo United Optimis Dapat Tiket Nasional". *IDNTimes* (dalam bahasa Indonesia). Dicapai pada 09/12/2021. Check date values in: `|access-date=` (bantuan)
**Kolej Matrikulasi Pahang** ialah Kolej Matrikulasi yang telah ditubuhkan di Malaysia. Kolej Matrikulasi Pahang terletak di Gambang, Pahang

Latar Belakang
--------------

Kolej Matrikulasi Pahang (KMPh) merupakan salah sebuah kolej matrikulasi di bawah kendalian Bahagian Matrikulasi, Kementerian Pendidikan Malaysia (BMKPM). Proses pembinaannya bermula dari bulan Febuari 1999 dan mula dibuka pada 1 Mac 2003. Kolej ini dibina di kawasan seluas 75 hektar dan terletak di lokasi yang strategik. Berhampiran dengan Pekan Gambang dan hanya 35 kilometer dari bandar Kuantan. Perjalanan ke kolej ini dipermudahkan dengan adanya Lebuhraya Pantai Timur (LPT).

Pada 5 April 2003, Kolej Matrikulasi Pahang telah menerima seramai 1857 orang pelajar sulungnya yang mengikuti jurusan Sains Hayat, Sains Fizikal dan Perakaunan.  Kolej ini mempunyai kapasiti untuk seramai 3000 orang pelajar bagi satu sesi kemasukan. Peneraju Kecemerlangan adalah moto Kolej Matrikulasi  Pahang. Berlandaskan slogan ini KMPh ingin menjadi peneraju kecemerlangan dalam semua aspek sama ada dalam bidang akademik mahupun  kokurikulum.

Teknik pembelajaran adalah di dalam bentuk kuliah, tutoran dan praktikal. Semua teknik ini diaplikasi bagi membantu menyediakan pelajar untuk ke institusi menara gading. Seiring dengan peningkatan teknologi zaman moden, Kolej Matrikulasi Pahang dilengkapi dengan pelbagai prasarana canggih. Semua kemudahan terkini yang disediakan adalah demi meningkatkan ilmu anak watan dan selaras dengan aspirasi negara yang ingin melahirkan generasi yang berpendidikan tinggi, berkemahiran dan bergelar profesional.

Visi
----

Kolej Matrikulasi Pahang sebagai sebuah institusi pendidikan pra universiti terunggul di Malaysia menjelang tahun 2020.

Misi
----

Melahirkan pelajar pra universiti yang cemerlang dalam bidang:

* Penghayatan budaya ilmu
* Pemantapan sahsiah
* Ketrampilan diri melalui budaya kerja berkualiti dalam persekitaran pendidikan yang kondusif.

Slogan
------

Peneraju Kecemerlangan.

Budaya Kolej
------------

* Cintakan ilmu
* Menepati masa
* Menghormati ketua
* Mesra pelanggan
* Mementingkan kecemerlangan dan kualiti
* Hormat menghormati
* Kesegeraan dalam melaksanakan tugas
* Mengutamakan kebersihan dan kekemasan
* Bersyukur dan berterima kasih

Rujukan
-------

1. ↑  "Kolej Matrikulasi di Malaysia". Diarkibkan daripada yang asal pada 2018-08-08. Dicapai pada 2018-08-08.

Pautan luar
-----------

| * l
* b
* s
Matrikulasi di Malaysia |
| --- |
| Kolej Matrikulasi | Kolej Matrikulasi Perlis • Kolej Matrikulasi Kedah • Kolej Matrikulasi Perak • Kolej Matrikulasi Negeri Sembilan • Kolej Matrikulasi Kelantan • Kolej Matrikulasi Melaka • Kolej Matrikulasi Johor • Kolej Matrikulasi Pahang • Kolej Matrikulasi Labuan • Kolej Matrikulasi Pulau Pinang • Kolej Matrikulasi Selangor • Kolej Matrikulasi Sarawak |
| Kolej Matrikulasi Kejuruteraan(dahulu Kolej Matrikulasi Teknikal) | Kolej Matrikulasi Kejuruteraan Kedah • Kolej Matrikulasi Kejuruteraan Pahang • Kolej Matrikulasi Kejuruteraan Johor |
| Kolej MARA | Kolej MARA Kuala Nerang • Kolej MARA Kulim |

Laman Rasmi Kolej Matrikulasi Pahang
**Filem Halimun** merupakan filem seram Malaysia 2022 yang bakal temui penonton di Astro First bermula 5 November 2022. Filem Halimun membariskan pelakon seperti Beto Kusyairy, Nabila Huda, Kodi Rasheed, Chubb-E, Harun Hashim dan Puteri Balqis. Filem ini diarahkan oleh Muzzamer Rahman dan beliau juga merupakan penulis skrip, idea asal bagi Halimun.

Sinopsis
--------

  

Halimun yang juga bermaksud "Kabus" mengisahkan tentang dugaan misteri yang dihadapi oleh Zahir (Beto Kusyairy) dan Laila (Nabila Huda) setelah 4 bulan mereka mendirikan rumah tangga. Oleh kerana masalah yang dihadapi berkaitan dengan hal ghaib, Zahir terpaksa meminta bantuan kawan lamanya – Adi (Kodi Rasheed), seorang pengkaji perubatan tradisional yang mempunyai kebolehan merawat perkara ghaib.

Pelakon
-------

### Pelakon utama

* Beto Kusyairy sebagai Zahir
* Nabila Huda sebagai Laila
* Kodi Rasheed sebagai Adi
* Chubb-E sebagai Ashif

### Penampilan khas

* Puteri Balqis sebagai Laila (9 tahun)
* Harun Hashim sebagai Dato' Ismail
* Hafidzuddin Fazil sebagai Professor Sulaiman
* Lim Mei Fen sebagai sebagai Cindy

Rujukan
-------

Pautan luar
-----------

* *Halimun*  di Pangkalan Data Filem Internet (IMDb)
**Buku bergambar** menggabungkan naratif visual dan lisan dalam format buku, yang paling sering ditujukan kepada kanak-kanak kecil. Dengan naratif yang diceritakan terutamanya melalui teks, berbeza dengan komik, yang melakukannya terutamanya melalui gambar berurutan. Gambar-gambar dalam buku bergambar biasanya dihasilkan dalam berbagai media, seperti cat minyak, cat akrilik, cat air dan pensil.

Peter Rabbit dengan keluarganya, dari *The Tale of Peter Rabbit* daripada Beatrix Potter, 1902

Subgenre
--------

Terdapat beberapa subgenre di antara buku bergambar, termasuk buku abjad, buku berkonsep, buku perkiraan, pembaca awal, buku kalendar, sajak kanak-kanak dan juga buku mainan. Biasanya, kulit bulu bergambar pada kanak-kanak ialah dengan menggunakan kulit keras atau kadbod yang keras supaya tahan lebih lama daripada kertas. Kategori lain adalah buku bergerak, seperti buku pop timbul, yang menggunakan teknik kertas untuk membuat bahagian halaman muncul atau berdiri ketika halaman dibuka. *The Wheels on the Bus*, oleh Paul O. Zelinsky, adalah salah satu contoh buku bergambar pop timbul yang paling terkenal.

Rujukan
-------

1. ↑  "Picture Books 101, Part 2: Different Types of Picture Books" (dalam bahasa Inggeris). 23 November 2009. Dicapai pada 28 October 2010.

Pautan luar
-----------

|  |  |
| --- | --- |
| Ikon tunas | Rencana berkenaan buku ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
|  | Wikibuku mempunyai sebuah buku berkenaan topik: ***Buku bergambar*** |

|  |  |
| --- | --- |
|  | Wikimedia Commons mempunyai media berkaitan: ***Buku bergambar***. |

* Children's Picture Book Database Diarkibkan 2014-02-11 di Wayback Machine at Universiti Miami
* Planet Picture Book (picture books from around the world)
**Atur cara komputer** atau **program komputer** (Bahasa Inggeris: ***Computer program***) ialah koleksi arahan yang boleh dilaksanakan oleh sesebuah komputer untuk menjalankan sesuatu tugas khusus. 

Atur cara computer biasanya ditulis oleh pengaturcara komputer dalam bahasa pengaturcaraan. Dari atur cara yang berada dalam keadaan kod sumbernya yang mudah dibaca oleh manusia, sesebuah pengkompil atau penghimpun boleh memperoleh kod mesin—sesuatu bentuk yang terdiri daripada arahan yang komputer boleh terus laksanakan. Sebagai alternatif, sesebuah atur cara komputer boleh dilaksanakan dengan bantuan sesebuah pentafsir. 

Sesebuah koleksi atur cara komputer, pustaka, dan data yang berkaitan dirujuk sebagai perisian. Atur cara komputer boleh dikategorikan mengikut aliran fungsi, seperti perisian aplikasi dan perisian sistem. Kaedah tersirat yang digunakan untuk sesetengah penghitungan atau pengolahan dikenali sebagai algoritma. 

Kod sumber kebanyakan atur cara mengandungi jujukan arahan yang jelas melaksanakan algoritma (dikenali sebagai gaya pengaturcaraan perintah); dalam bentuk lain (dikenali sebagai pengaturcaraan pengisytiharan) ciri-ciri maklumat yang diperlukan adalah ditentukan dan kaedah yang digunakan untuk mendapat keputusan, jika ada, diserahkan kepada pelantar.

Lihat juga
----------

* Perisian
* Pengaturcaraan komputer

Rujukan
-------

1. ↑  Rochkind, Marc J. (2004). *Advanced Unix Programming, Second Edition*. Montreal, Canada: Addison-Wesley. m/s. 5. ISBN 0-13-141154-3.

|  |  |
| --- | --- |
| Ikon tunas | Rencana berkenaan pengkomputeran ini ialah rencana tunas. Anda boleh membantu Wikipedia dengan mengembangkannya. |

* l
* b
* s

| Kawalan kewibawaan Sunting ini di Wikidata |
| --- |
| Perpustakaan negara | 
* Sepanyol
* Jerman
* Israel
* Amerika Syarikat
* Republik Czech

 |
| Lain-lain | 
* Arkib Negara (A.S.)

 |
Ukiran patung *Le Penseur* di luar Musée Rodin, Paris.
***Le Penseur*** ("Si Pemikir", bahasa Inggeris: ***The Thinker***code: en is deprecated ) adalah patung gangsa diukir karya Auguste Rodin. Ia menggambarkan sosok tubuh seorang lelaki yang duduk telanjang di atas batu sambil satu tangannya menopang dagunya seolah-olah sedang berfikir; malah patung ini sering digunakan sebagai gambaran pemikiran atau falsafah itu sendiri.

Ia diukir Rodin pada asalnya sebagai sebahagian daripada susunan siri karya bertajuk *La Porte de l'Enfer* ("Pintu Neraka") yang mengadaptasikan suatu adegan dari bab pertama *Divina Commedia* karya Dante Alighieri.

Pautan luar
-----------

* Laman web rasmi mengenai tugu ini kelolaan Musée Rodin.
* *The Thinker* Inspiration, Analysis and Critical Reception
* *The Thinker* project, Munich - laman membincangkan sejarah pengukiran patung ini
* Auguste Rodin and *The Thinker* - biography.com.

| Kawalan kewibawaan Sunting ini di Wikidata |
| --- |
| Umum | 
* VIAF
	+ 1
* WorldCat (melalui VIAF)

 |
| Perpustakaan negara | 
* Perancis (data)
* Jerman
* Israel
* Amerika Syarikat

 |
| Lain-lain | 
* SUDOC (Perancis)
	+ 1

 |
**Farihin Abdul Fatah** (lahir 16 Disember 1965) merupakan seorang penerbit TV bebas warga Malaysia. Farihin terlibat dalam menjayakan kumpulan nasyid terkemuka negara, Raihan.

Ditahan di Manchester
---------------------

Pada 26 September 2014, Farihin Abdul Fatah dipenjara selama 48 jam kerana disyaki sebagai pengganas berhampiran Manchester. Mereka baharu sahaja tiba di Holyhead, Wales dari Ireland. Ketika beratur untuk mengisi kad imigresen, mereka ditahan seramai 20 anggota polis dan unit anjing pengesan. Peristiwa itu dilaporkan melalui Buletin Astro Awani 7.45 malam Jumaat.

Mereka diberi pakaian seragam dan memberitahu kami ditahan kerana disyaki sebagai pengganas. Kononnya karavan kru terbabit didakwa mengandungi sejenis bahan kimia yang dipercayai bahan letupan dan didakwa dibawah Akta Anti-Keganasan 2000. Dalam penjara Farihin dan lain-lain diberi layanan baik. Mereka diberikan Al-Quran dan sejadah untuk menunaikan solat. Malangnya anggota kru tidak dapat menggunakan telefon bimbit untuk menghubungi ahli keluarga mereka atau Kedutaan Malaysia di UK.

Rujukan
-------

1. ↑  Penerbit Filem Warga Malaysia Ditahan Di UK Disyaki Pengganas
**Sekolah Kebangsaan Seksyen 1 Bandar Kinrara** atau nama ringkasnya *SK Seksyen 1 Bandar Kinrara*, merupakan sebuah Sekolah Kebangsaan yang terletak di 2/10, Bandar Kinrara.

Pada 2009, Sekolah Kebangsaan Seksyen 1 Bandar Kinrara memiliki 834 pelajar lelaki dan 838 pelajar perempuan, menjadikan jumlah keseluruhan murid seramai 1672 orang. Ia mempunyai seramai 88 orang guru.2009

Sejarah
-------

Pencapaian
----------

Sekolah ini mendapat tempat ketiga antara sekolah rendah di Selangor pada tahun 2012 dengan seramai 76 pelajar mendapat 5A dalam UPSR. Sekolah ini telah mengalahkan sekolah saingannya iaitu Sekolah Kebangsaan Seksyen 2, Bandar Kinrara. Sekolah ini juga telah mendapat pencapaian yang tertinggi kerana telah berjaya mendapat tempat pertama antara sekolah-sekolah di Puchong, Selangor kerana pencapaian UPSR 2012.

Alamat
------

Sekolah Kebangsaan Seksyen 1 Bandar Kinrara
Jalan BK 2/10, Bandar Kinrara
Selangor,  Malaysia
Telefon = 380768176
Fax = 380768176

Pautan luar
-----------

* Sekolah Kebangsaan Seksyen 1 Bandar Kinrara
* Sekolah Kebangsaan Seksyen 1 Bandar Kinrara.
Templat:Tafsiran kehakiman
**Tafsiran kehakiman** atau **interpretasi kehakiman** merujuk cara berbeza yang kehakiman guna untuk mentafsir undang-undang, terutamanya dokumen dan perundangan perlembagaan. Ini merupakan isu penting dalam beberapa bidang kuasa common law seperti Amerika Syarikat, Australia dan Kanada, kerana mahkamah agung di negara-negara ini boleh menterbalikkan undang-undang yang dibuat oleh badan perundangan mereka melalui proses yang dipanggil kajian semula kehakiman. 

Contohnya, Mahkamah Agung Amerika Syarikat telah memutuskan topik sebegitu kerana kesahan perhambaan seperti dalam keputusan *Dred Scott*, dan penyahasingan seperti dalam keputusan *Brown v Lembaga Pendidikan*, dan hak pengguguran seperti dalam keputusan *Roe v Wade*. Akibatnya, cara keadilan mentafsir perlembagaan, dan cara mereka mendekati tugas ini mempunyai aspek politik. Istilah yang menghuraaikan jenis tafsiran kehakiman boleh jadi kabur; contohnya, istilah *konservatisme kehakiman* boleh berubah-ubah maksudnya bergantung kepada apa yang cuba "dipulihara". Seseorang boleh melihat tafsiran kehakiman di sepanjang kontinum dari sekatan kehakiman kepada aktivisme kehakiman, dengan sudut pandangan di sepanjang kontinum.

Lihat juga
----------

* Ekonomi perlembagaan
* Faham perlembagaan
* Jurisprudens
* Pengasingan kuasa
* Peraturan menurut undang-undang tertinggi
* Tafsiran berkanun

Rujukan
-------

Pautan luar
-----------

* Petikan kata berkenaan tafsiran kehakiman di Wikiquote
* (Inggeris) Nota kursus kebaikan/keburukan pendekatan berbeza